Поштоване колеге,

Слажем са ставом проф. Цекића да свака комисија одлучује на основу приложених докумената. Комисији за писање Извештаја у саставу проф. др Живан Лазовић, проф. др Драго Ђурић и проф др. Владимир Цветковић је путем Приговора Саше Поповића приложена документација која је саставни део поступка избора у звање до његовог окончања. Проблем је у томе што комисија није на основу изнетих сумњи и приложене документације донела свој стручни и професионални суд.

Мишљење универзитетског Омбудсмана је меродавно за питање да ли кандидат против ког је покренут поступак за неакадемско понашање мође да учествује у конкурсу док се поступак не заврши, и одговор је, наравно, да може.

У Извештају и Одговору Комисије није спорна чињеница да ли кандидат има или нема право да учествује, него је спорна чињеница што Комисија одбија да разматра изражену сумњу у неакадемско понашање (предлођеног) кандидата и не жели да расправља о поднетој документацији и доказима.

Чланови Комисије на тај начин крше Статут Филозофског факултета (чл. 136, став 2) и Кодекс професионалне етике Универзитета у Београду (чл. 17, став 2, алинеја 5) , а одговорност за своје непоступање пребацују на чланове Изборног већа Филозофског факултета, који и сами бивају доведени у ситуацију да прихватањем предлог из Извештаја Комисије прекрше Кодекс професионалне етике Универзитета у Београду.

Ради се о томе да је Факултет изабрао Комисију да на основу своје стручности и кометентности донесе суд о кандидатаима, па и и о томе да ли је рад неког кандидата резултат неакадемског понашања, а не да избегава своје обавезе и заклања се иза Етичке комисије, Одељења за филозофију и у крајњој линији чланова Изборног већа Филозофског факултета.

У Београду Проф. др Небојша Грубор

23. 02. 2022.